iraklixyz/georgian-wikipedia-cleaned huggingface dataset:
ეიფორია (ემოცია)

ეიფორია არის მედიცინაში კარგად ნაცნობი ერთგვარი ემოციური დატვირთვა, რომელიც დაკავშირებულია სიამოვნებასა და ბედნიერებასთან. ტექნიკურად ეიფორია ეფექტია, მაგრამ სასაუბროდ ეს სიტყვა ხშირად გამოყენებულია, როგორც სტანდარტული ტერმინი იმ ემოციისა, რომელიც უკავშირდება ინტენსიურ, გაურკვეველ ბედნიერებას, რომელიც ერთგვარად შეზავებულია კარგად ყოფნის აურაცხელ გრძნობასთან. სიტყვა ეიფორია ბერძნულიდან მოდის და ნიშნავს „ადვილად შეგუების, ნაყოფიერების ძალაუფლებას“.

ეიფორიას მიიჩნევენ გაზვიადებულ მდგომარეობად, რომელიც გამოწვეულია ფსიქოლოგიური და ფარმაცევტული დამძაბველებით — ე. წ. სტრესორებით. ის არ მიიღწევა ადამიანთა ყოფისა და გამოცდილების ნორმალურ, ჩვეულებრივ ფაზაში. თუმცა ზოგიერთმა ბუნებრივმა ქცევამ, მაგალითად ისეთებმა, რომლებიც ორგაზმის დროს იჩენენ თავს, შეუძლია შეთავსებულად გამოიწვიოს ხანმოკლე ეიფორიული მდგომარეობა.

მთავარი აზრი წამლების დასვენებისათვის მიღებისა არის ის რომ გამოიწვიონ ეიფორია. მაგალითად, ემილ კრაეპელინის მიერ შექმნილი „ეპიზოდური მანიის კლასიფიკაცია“ ცნობდა ეიფორიული ეფექტის ხარისხს, დონეს უფრო კლასიფიცირებულ ღერძებს შორის. ნარკოტიკებს, როგორებიცაა მაგალითად, ოპიუმი, კოკაინი და ა. შ. შეუძლიათ ქიმიურად ინტენსიური ეიფორიის გამოწვევა.

ესკიზი-მედიცინა
დასვენებითი წამლების გამოყენება

დასვენებითი წამლების გამოყენება არის ფსიქოაქტიური მედიკამენტების, პრეპარატების, წამლების გამოყენება დასვენებისა და განტვირთვის მიზნით და არა მუშაობისათვის ან სამკურნალოდ, თუმცა განსხვავება ყოველთვის აშკარა არაა.

ფსიქოფარმაცევტი რონალდ კეი სიგელი ( . ), რომელმაც ეს სფერო შეისწავლა, ინტოქსიკაციას განიხილავს, როგორც „მეოთხე სტიმულს“. ის ამტკიცებს, რომ ადამიანის ინსტინქტს გონების შემცვლელი ნივთიერებების საძებნად აქვს იმდენად დიდი ძალა და გამძლეობა, რომ ის ფუნქციონირებს თითქოს ადამიანი ისწრაფვის შიმშილისაკენ, წყურვილისაკენ და თავშესაფრისაკენ.
რობერტო კავალი

რობერტო კავალი (; დ. 15 ნოემბერი, 1940, ფლორენცია, იტალია — გ. 12 აპრილი, 2024, ფლორენცია, იტალია) — იტალიელი მოდის დიზაინერი. მისი კლიენტები იყვნენ ისეთი ცნობილი ადამიანები, როგორებიცაა ლენი კრავიცი, მადონა, დრიუ ბერიმორი, შერონ სტოუნი, ჯენიფერ ლოპესი, გვინეტ პელტროუ, ბიონსე ნოულსი, შარლიზ ტერონი და ვიქტორია ბეკჰემი.
სონია რიკიელი

სონია რიკიელი (; დ. 25 მაისი, 1930, პარიზი, — გ. 25 აგვისტო, 2016, პარიზი) — ფრანგი მოდის დიზაინერი.

ეთნიკურად პოლონელი-ებრაელი სონია რიკიელი დაიბადა 1930 წელს პარიზში. 17 წლის ასაკში, სონია პარიზული ტექსტილის მაღაზიის ვიტრინების გასაფორმებლად გაიქირავეს. მოგვიანებით, იგი ცოლად გაჰყვა ბუტიკის მეპატრონეს, რომელიც ელეგანტურ ტანსაცმელს ყიდდა. 1962 წელს, როდესაც სონია ფეხმძიმედ იყო, მან ვერ იპოვა ვერცერთი სვიტრი, რომელიც ორსულ ქალს მოუხდებოდა. ამიტომაც, მან მისი მეუღლის ვენეციელი მომწოდებლების მომსახურებით ისარგებლა და საკუთარი ტანისამოსი შექმნა.
ორგაზმი

ორგაზმი, სექსუალური კლიმაქსი (;  — სითხეთი ვიწვი ვნებისაგან) — სქესობრივი აქტის კულმინაციური ფაზა, უკიდურესი აგზნება, რასაც მოყვება ნერვული დაცლა. ის შეიძლება გამოცდილი იყოს როგორც მამაკაცის, ასევე, ქალის მიერ. გამოიხატება მამაკაცის მიერ თესლის ეაკულაციაში. განასხვავებენ ქალის შემდეგი სახის ორგაზმებს: კლიტორულს, ვაგინალურს და შერეულს (კლიტორულ-ვაგინალურს). ორგაზმი გამოხატულია ინტენსიური ფიზიკური სიამოვნების შედეგად, ის კონტროლდება უნებლიეთ ან განზრახ ნერვული სისტემის მიერ. მას თან ახლავს მცირე მენჯის კუნთების შეკუმშვა, რომელიც ძირითადი სექსუალური ორგანოების გარშემოა. ხშირად ორგაზმი ასოცირებულია სხვა უნებლიე მოქმედებებთან, მათ შორის სხეულის სხვა ადგილებში კუნთების სპაზმებთან, ზოგად ეიფორიულ შეგრძნებებთან და ასევე, ხშირად ხმასთან, ხმის ჟღერადობასთან — ე. წ. ვოკალიზაციასთან.

ორგაზმის მიღწევა
ორგაზმის მიღწევა მრავალი სხვადასხვა აქტივობითაა შესაძლებელი, მათ შორის ვაგინალური, ანალური ან ორალური სექსით, არაპენეტრაციული სექსით ან მასტურბაციით, ასევე სექს-სათამაშოს, მაგალითად, ვიბრატორის ან ეროტიკული ელექტროსტიმულაციის, დახმარებით. ძუძუსთავების ან სხვა ეროგენული ზონების სტიმულაციით ორგაზმის მიღწევა უფრო იშვიათია. შესაძლებელია ასევე მრავალჯერადი ორგაზმების მიღწევა, განსაკუთრებით ქალებში, თუმცა ეს მოვლენაც საკმაოდ იშვიათია. მრავალჯერადი ორგაზმები არის ორგაზმები, რომლებიც ერთმანეთის მიყოლებით დროის მოკლე მონაკვეთში დგება..

კაცები
კაცებში ორგაზმის მიღწევის ყველაზე გავრცელებული გზაა პენისის ფიზიკური სექსუალური სტიმულაცია. ამას, ჩვეულებრივ, მოსდევს ეაკულაცია, თუმცა იშვიათ შემთხვევებში შეიძლება კაცმა ორგაზმს ეაკულაციის გარეშეც მიაღწიოს (ე.წ. „მშრალი ორგაზმი“). კაცებს ორგაზმის მიღწევა ასევე შეუძლიათ პროსტატის სტიმულაციით.

ქალები
ქალებში ორგაზმის მიღწევის ყველაზე გავრცელებული გზაა კლიტორის პირდაპირი სექსუალური სტიმულაცია (მაგალითად, განგრძობითი მასტურბაცია, თითაობა, ორალური ან სხვა ფორმის შეხებითი სტიმულაცია კლიტორის გარე ნაწილზე). ზოგადი სტატისტიკა მეტყველებს, რომ ქალების 70-80%-ს ორგაზმის მისაღწევად სჭირდება პირდაპირი კლიტორული სტიმულაცია, თუმცა ზოგჯერ არაპირდაპირი კლიტორული სტიმულაციაც (მაგალითად, ვაგინალური პენეტრაციისას) საკმარისია.
ალექსანდრ მაკ-ქუინი

ალექსანდრ მაკ-ქუინი (; დ. 17 მარტი, 1969, ლუიშემში, ლონდონი, გაერთიანებული სამეფო — გ. 11 თებერვალი, 2010, მეიფერი, ლონდონი) — ბრიტანეთის იმპერიის ორდენის კავალერი ინგლისელი მოდის დიზაინერი.

ლონდონის ლუიშემში დაბადებული მაკ-ქუინი, ტაქსის მძღოლის შვილია. კაბების შეკერვა მან ადრეულ ასაკში, თავისი დებისთვის დაიწყო და ამ დროსვე გამოთქვა სურვილი გამხდარიყო მოდის დიზაინერი. 1992 წელს დააარსა საკუთარი მოდის სახლი .
ჰელმუტ ლანგი

ჰელმუტ ლანგი (; დ. 10 მარტი, 1956) — ავსტრიელი მოდის დიზაინერი. იგი ცნობილია მისთვის დამახასიათებელი მინიმალისტური, დეკონსტრუქციული და ხშირად, მკაცრი დიზაინერული გადაწყვეტილებებით. მის მიერ დაარსებული მოდის ბრენდი — „ჰელმუტ ლანგი“ დღემდე არსებობს, თუმცა ბატონი ლანგის პირადი ჩარევის გარეშე ფუნქციონირებს.
დონეცკი

დონეცკი — ინდუსტრიული ქალაქი აღმოსავლეთ უკრაინაში, რომელიც გაშენებულია მდინარე კალმიუსზე. არის დონეცკის ოლქის დედაქალაქი. ისტორიულად, წარმოადგენს დონბასის ეკონომიკურ-კულტურული რეგიონის არაოფიციალურ დედაქალაქს. 2014 წლიდან ოკუპირებულია რუსეთის მიერ.

ისტორია
ქალაქი დონეცკი დაარსდა 1869 წელს უელსელი ბიზნესმენის, ჯონ იუზის მიერ. მან რეგიონში ფოლადის ქარხანა და რამდენიმე ქვანახშირის საბადო დააფუძნა. ამ დროისთვის ქალაქს იუზოვკა ეწოდებოდა. საბჭოთა მმართველობისას, ფოლადის წარმოება ქალაქში კიდევ უფრო გაიზარდა. 1924 წელს მას სტალინო ეწოდა, 1932 წელს კი დონეცკის რეგიონის ცენტრი გახდა. 1962 წელს ქალაქს დონეცკი დაერქვა.

დამეგობრებული ქალაქები
დონეცკი დამეგობრებულია შემდეგ ქალაქებთან:
ბრუკლინის მუსიკის აკადემია

ბრუკლინის მუსიკის აკადემია — მნიშვნელოვანი საშემსრულებლო ხელოვნებათა დაწესებულება ბრუკლინში, ნიუ-იორკი, ცნობილი როგორც პროგრესული და ავანგარდული წარმოდგენების ცენტრი.

დაარსდა 1861 წელს და მისი პირველი დაწესებულება მონტაგის ქუჩაზე ბრუკლინ-ჰაიტსის უბანში ბრუკლინის ფილარმონიული საზოგადოებისთვის იყო განკუთვნილი. ის მოიცავდა ვრცელ თეატრს 2200 მაყურებელზე, მცირე საკონცერტო დარბაზს და დამხმარე სათავსოებს.

1903 წლის 30 ნოემბერს შენობის სრულიად დაწვის შემდეგ, ახალი შენობის აგება გადაწყდა იმჟამად მოდურ უბან ფორტ-გრინში. შენობის საძირკველი 1906 წელს ჩაიყარა ლაფაიეტის გამზირზე, ხოლო გახსნის საზეიმო გალა ჩატარდა 1908 წლის შემოდგომაზე ჯერალდინ ფარარისა და ენრიკო კარუზოს მიერ მეტროპოლიტენის ოპერის პროდუქციის შარლ გუნოს "ფაუსტის" წარმოდგენით. მეტი ბრუკლინში საკუთარ წარმოდგენებს 1921 წლამდე მართავდა.
ბეტსი ჯონსონი

ბეტსი ჯონსონი (; დ. 10 აგვისტო, 1942. უეთერსფილდი, კონექტიკუტი, აშშ) — ამერიკელი მოდის დიზაინერი. ჯონსონი ცნობილია თავისი ქალური და ექსცენტრიული დიზაინისთვის. აგრეთვე, თავისი მოდის ჩვენებების შემდეგ სალტოს შესრულებისთვის. დიზაინერი ბავშვობიდან ცეკვაზე დადიოდა, რამაც შემდგომში მის კოსტიუმებისადმი სიყვარულზე მოახდინა გავლენა.
კონი-აილენდი

კონი-აილენდი (ინგლ. ) — ნახევარკუნძული, ყოფილი კუნძული, ბრუკლინის უკიდურეს სამხრეთ ნაწილში, ნიუ-იორკი, ვრცელი საზოგადოებრივი პლაჟით ატლანტის ოკეანეზე. ამავე სახელწოდების უბანში 60.000 ადამიანი ცხოვრობს ნახევარკუნძულის დასავლეთ ნაწილში. მას ესაზღვრება სიგეიტი დასავლეთით, ბრაიტონ-ბიჩი და მანჰატენ-ბიჩი აღმოსავლეთით, ხოლო გრეივსენდი ჩრდილოეთით.

ეს არემარე ერთ-დროს აშშ-ის ჩრდილოაღმოსავლეთში უდიდესი კურორტი და გასართობი პარკი იყო, რომლის პოპულარობის პიკმა მე-20 საუკუნის ადრეულ წლებში მიაღწია. მისი პოპულარობა დაეცა მეორე მსოფლიო ომის შემდეგ და წლობით მიუხედავი იყო. ბოლო წლებში უბანი შედარებით გამოცოცხლდა კისპან პარკის გახსნით, სადაც წარმატებული ბეისბოლის გუნდი ბრუკლინ საიკლონზი თამაშობს.
აბდულ-ჰალიმ სადულაევი

აბდულ–ჰალიმ სადულაევი (; დ. 2 ივნისი, 1967 ― გ. 17 ივნისი, 2006) — ჩეჩნეთის მე–4 პრეზიდენტი. მისმა მმართველობამ მხოლოდ ერთ წელს გასტანა, რადგან მოკლეს რუსეთის ფედერალური უსაფრთხოების სამსახურისა და პრორუსული ჩეჩნური ძალების გაერთიანებული თავდასხმის შედეგად. ხანმოკლე პრეზიდენტობის მიუხედავად, მან მოახერხა მოეპოვებინა არა მხოლოდ ჩეჩენი სეპარატისტების, არამედ ქვეყნის საზღვრებს გარეთ მებრძოლი ანტირუსულად განწყობილი მუსლიმების კეთილგანწყობაც. ასევე შეძლო დაეყოლიებინა ექსტრემისტი შამილ ბასაევი უარი ეთქვა ტერორიზმზე, შედეგად, მისი მმართველობის პერიოდში არც ერთი სერიოზული ტერორისტული აქტი არ განხორციელებულა.

ბიოგრაფია
სადულაევი დაიბადა 1967 წლის 2 ივნისს ქალაქ არღუნში, გავლენიან ოჯახში. სკოლის დამთავრების შემდეგ შევიდა გროზნოს უნივერსიტეტში, ჩეჩნური ენისა და ლიტერატიროს ფაკულტეტზე, თუმცა სწავლის დამთავრება ვეღარ შეძლო, რადგან სწორედ ამ პერიოდში, 1994 წელს, რუსეთი თავს დაესხა ჩეჩნეთის რესპუბლიკას. დაიწყო რუსეთ–ჩეჩნეთის პირველი ომი. სადულაევი მოხალისეთა რიგებში ჩაეწერა და დაიწყო ბრძოლა დამპყრობლების წინააღმდეგ.

მებრძოლის გარდა, ის იყო მშობლიური ქალაქის იმამი,

გარდაცვალება
2006 წლის 17 ივნისს სადულაევი მოკლეს მშობლიურ ქალაქ არღუნში, რუსული 12–კაციანი სამხედრო ჯგუფის მიერ. მისი გარდაცვალების შესახებ რამდენიმე ვერსია გავრცელდა. ერთის მიხედვით, იგი ორმხრივი სროლის დროს დაიღუპა ორ ჩეჩენ მებრძოლთან ერთად, თუმცა გარდაცვალებამდე მან და მისმა თანამებრძოლებმა ხუთი რუსი ჯარისკაცის მოკვლა მოასწრეს. ამასთან, გავრცელდა ხმა, რომ უცნობმა ინფორმატორმა მისი ადგილსამყოფელი მცირე თანხის საფასურად გასცა; მეორე ვერსიით კი სადულაევის მკვლელობა შემთხვევითია. რუსმა სამხედროებმა არ იცოდნენ, რომ ის კონკრეტულ სახლში იმყოფებოდა, მხოლოდ ჰქონდათ ინფორმაცია, რომ მშობლიურ ქალაქში იყო დაბინავებული. ამიტომ მთელს არღუნში დადიოდნენ და ეძებდნენ სახლს, რომელშიც შეიძლებოდა თავი შეეფარებინა. ერთ–ერთ ასეთ საეჭვო სახლში შესვლისას მათ ეზოდან ცეცხლი გაუხსნეს, რის შედეგადაც ადგილზე დაიღუპა ორი რუსი ოფიცერი, გადარჩენილებმა კი უკან დახევისას სახლში ყუმბარა შეაგდეს. სწორედ ამ ყუმბარამ იმსხვერპლა 39 წლის სადულაევი.
გდანსკი

გდანსკი (; ; ; ) — საპორტო ქალაქი ჩრდილოეთ პოლონეთში, ვისლის დელტაში, გდანსკის უბის ნაპირზე. გდინიასა და სოპოტთან ერთად ქმნის საქალაქო აგლომერაციას, ე. წ. ტრუიმიასტოს (სამქალაქეთი). პომერანიის სავოევოდოს ადმინისტრაციული ცენტრი.

ერთ-ერთი მსხვილი სავაჭრო ცენტრი და ნავსადგურია ბალტიის ზღვაზე. გააქვთ ქვანახშირი, გოგირდი, ხე-ტყე და სხვ., შეაქვთ მადანი, ფოსფატები და სხვ. მრეწველობაში წამყვანია მანქანათმშენებლობა, განსაკუთრებით გემთმშენებლობა, ელექტროტექნიკა; რადიოელექტრონული, ქიმიური (სასუქები, ლაქები, საღებავები), კვების, საფეიქრო მრეწველობა. გდანსკი მნიშვნელოვანი კულტურული ცენტრია. არის უნივერსიტეტი, პოლიტექნიკური, პედაგოგიური, სამედიცინო, საზღვაო ინსტიტუტები, სამეცნიერო დაწესებულებები და საზოგადოებები, ოპერის და დრამატული თეატრები.

წერილობით წყაროებში გდანსკი პირველად 997 იხსენიება. — საუკუნეებში აღმოსავლეთ პომორთა სამთავროს ცენტრი იყო. 1308 წელს ტევტონთა ორდენმა დაიპყრო. 1454 წელს მოქალაქეთა აჯანყების შედეგად ორდენს ჩამოშორდა და 1466 წელს ტორუნის ზავით პოლონეთს შეუერთდა. – საუკუნეებში პოლონეთის საგარეო ვაჭრობის უმნიშვნელოვანესი ცენტრი იყო. 1793 პრუსიელებმა მიიტაცეს და 1918 წლამდე გერმანიას ეკუთვნოდა (გერმანელებმა გდანსკს დანციგი უწოდეს). ვერსალის საზავო ხელშეკრულებით 1919 წელს „თავისუფალი ქალაქი დანციგი“ გახდა და ერთა ლიგას დაექვემდებარა. 1939 წლის 1 სექტემბერს ნაცისტურმა გერმანიამ დაიპყრო. 1945 წლის 30 მარტს საბჭოთა არმიამ დაიკავა.

გდანსკის არქიტექტურული ძეგლებია: – საუკუნეების აგურით ნაგებ კოშკებიან სიმაგრეთა ნანგრევები; გოტიკური შენობები — მთავარი რატუშა (1486–1492, გადაკეთებულია საუკუნეში), ღვთისმშობლის (1343–1502), | სამებისა (1420–1514) და სხვა კოსტიოლები; „არტუსის ეზო“ ( საუკუნე, გადაკეთებულია 1476–1481 წლებში, რენესანსის სტილი ფასადი, 1616–1617); „პოლონეთის მეფეთა ეზო“ (1563–1568), „ოქროს სახლი“ (1609–1617); მაცხოვრისა (1695–1697), იეზუიტებისა (1676–1677 და 1747–1755) და სხვა ბაროკოს სტილის კოსტიოლები, საცხოვებელი სახლები. 1946 წლიდან აღდგენილია მეორე მსოფლიო ომის დროს დანგრეული მთავარი ძეგლები.

დაძმობილებული ქალაქები
გდანსკი დაძმობილებულია შემდეგ ქალაქებთან:

გალერეა
მედისონ ავენიუ

მედისონ ავენიუ (ინგლ. - მედისონის გამზირი) — ჩრდილოეთ-სამხრეთის გამჭოლი გამზირი მანჰეტენზე, ნიუ-იორკი, რომელსაც ჩრდილოეთისკენ მიმავალი ცალმხრივი სამანქანო მოძრაობა მიჰყავს. ის იწყება მედისონ სქვერიდან (23-ე ქუჩაზე) და გრძელდება მედისონ ავენიუს ხიდამზე 138-ე ქუჩასთან. შესაბამისად, ის გადის მიდთაუნს, ზემო ისტ-საიდს (კარნეგი ჰილის ჩათვლით), ესპანურ ჰარლემსა და ჰარლემს. გამზირს სახელი მედისონ სქვერის გამო დაერქვა, რომელიც თავის მხრივ ჯეიმზ მედისონის, აშშ-ის მეოთხე პრეზიდენტის, სახელს ატარებს. 1920-იანი წლებიდან, ეს გამზირი ამერიკის სარეკლამო ინდუსტრიის სინონიმი გახდა.
იო (მითოლოგია)

იო — ბერძნულ მითოლოგიაში ინაქისა, ძველი არგოსის მეფე და ამავე დროს მდინარის ღმერთი, და არგიის ქალიშვილი. თუმცა მისი მამობა ეწინაამღდეგება მონაცემებს, რომ ზევსის პირველი შეყვარებული გახდა ნიობა, ინაქის შვილიშვილი. სხვა ვერსიით, იო იყო იასას (ჰესიოდოსა და აკუსილაუსის თანახმად), ან პირენას, ან და არესტორას ქალიშვილი.

იოს ამბავი მოთხრობილია ოვიდიუსის „მეტამორფოზებში,“ რომლის მიხედვითაც ზევსმა იო შეიყვარა და ძროხად აქცია, რათა თავისი ცოლის, ჰერასგან დაეფარა, თუმცა ის მაინც ვერ იხსნა. ჰერამ დაინახა ქათქათა ძროხა და ზევსს მისი ჩუქება სთხოვა. ზევსმა უარი ვერ უთხრა. ჰერამ იოს დარაჯად მიუჩინა ასთვალა არგუსი. ეს უკანასკნელი კი იოს ფხიზლად დარაჯობდა.

ზევსი ხედავდა იოს ტანჯვას და ამიტომ თავის შვილ ჰერმესს მისი მოტაცება დაავალა. მან შეძლო არგუსის დაძინება, რის შემდეგაც თავი მოკვეთა. იო განთავისუფლდა, მაგრამ ჰერამ მას ახალი განსაცდელი მოუვლინა და მას კრაზანა მიუჩინა. თავისი ისრით კრაზანა ქვეყნიდან ქვეყანაში მიერეკებოდა დატანჯულ იოს. მრავალი ხეტიალის შემდეგ მან უკიდურეს ჩრდილოეთს,სკვითების ქვეყანაში იმ კლდეს მიაღწია, რომელზედაც მიჯაჭვული იყო ტიტანი პრომეთე. პრომეთემ უწინასწარმეტყველა უბედურ ქალს, რომ მის ტანჯვას ბოლო ეგვიპტეში მოეღებოდა. იოც ეგვიპტისკენ გაეშურა. ნილოსის სანაპიროებზე ზევსმა იოს უწინდელი სახე დაუბრუნა და მას ეყოლა შვილი ეპაფე. ის იყო ეგვიპტის პირველი მეფე და მამამთავარი გმირთა დიდი თაობისა, რომელსაც ეკუთვნოდა საბერძნეთის უდიდესი გმირი ჰერაკლე.

მითის თანახმად იონიის ზღვას მისი სახელი ეწოდა.
Versace

ვერსაჩე  — იტალიური მოდის სახლი, რომელიც 1978 წელს ჯანი ვერსაჩემ დააარსა. 1997 წლის 15 ივლისს, როდესაც სახელგანთქმული დიზაინერი ვინმე ენდრუ კიუნენენმა მოკლა, მოდის სახლს სათავეში დიზაინერის და, კომპანიის ყოფილი ვიცე-პრეზიდენტი — დონატელა ვერსაჩე ჩაუდგა, ხოლო უფროსი ძმა — სანტო ვერსაჩე გენერალური დირექტორი გახდა.
ცირკი

ცირკი (, სიტყვასიტყით — „წრე“), შენობა საცირკო წარმოდგენების ჩასატარებლად. ძვ. რომში გავრცელებული იყო ტრიბუნებიანი გეგმით ელიფსური არენა, რომელშიც ეწყობოდა შეჯიბრება (რბოლა) ეტლებით. შესვენების დროს გამოდიოდნენ აკრობატები, ეკვილიბრისტები, კომიკოსები და სხვ. რომის დიდი ცირკი იტევდა 50 ათასამდე მაყურებელს. ესპანეთში, მექსიკასა და ზოგ სხვა ქვეყანაში ცირკის არენას იყენებდნენ კორიდისთვის. თანამედროვე ცირკის არენა (მანეჟი) მრგვალია (დიამეტრი 13-14, ზოგჯერ 9-17 მ), გარს არტყია მკვიდრი ბარიერი, გადახურულია სფერული გუმბათით (საჰაერო აკრობატებისათვის), მაყურებელთა ადგილები განლაგებულია ამფითეატრისებურად. თანამედროვე ცირკი აღჭურვილია სპეციალური საცირკო ტექნიკით, დიდი საკულისო სათავსებით, სარეპეტიციო მანეჟებითა და სხვ.
ჟახუნდერი

ჟახუნდერი — სოფელი საქართველოში, რაჭა-ლეჩხუმისა და ქვემო სვანეთის მხარის ლენტეხის მუნიციპალიტეტში, თემის ცენტრი (სოფ: ჟახუნდერი, ლამფალაში, ლეკოსანდი, ლემზაგორი, ლუჯი, მებეცი, სასაში, ჩუკული, ხერია). მდინარე ცხენისწყლის მარჯვენა მხარეს, ზღვის დონიდან 1350 მეტრი, თბილისიდან 346 კილომეტრი, ლენტეხიდან 35 კმ.

სოფელში განლაგებულია საშუალო სკოლა, საბავშვო ბაღი, ბიბლიოთეკა, კულტსახლი, ამბულატორია. 2007 წელს სოფელში აგებულ იქნა სპორტული დარბაზი.

ჟახუნდერში შემონახულია შუა საუკუნეების (- სს) თლილი ქვით ნაგები წმინდა გიორგის დარბაზული ეკლესია. ეკლესიას შესასვლელი განლაგებული აქვს დასავლეთიდან და სამხრეთიდან, სარკმელი მოჩუქურთმებულია, ჟახუნდერის ეკლესიის ხის მოჩუქურთმებული კარი დაცულია საქართველოს ხელოვნების მუზეუმში.

დემოგრაფია
2014 წლის აღწერის მონაცემებით სოფელში ცხოვრობს 161 ადამიანი.

ეტიმოლოგია
სვანურად ჟახვ არყის ხეს ნიშნავს, უნდ კნინობითი სუფიქსია, შესაბამისად ჟახუნდერი ნორჩი ან პატარა არყნარის ამღნიშვნელია.
Bergdorf Goodman

ბერგდორფ გუდმანი  — მსოფლიოში ცნობილი ძვირადღირებული ნივთების უნივერმაღი, რომელიც 1899 წელს გაიხსნა ჰერმან ბერგდორფის მიერ, ხოლო მოგვიანებით შეიძინა ედვინ გუდმენმა. დაწესებულებას მოგვიანებით ფლობდა ედვინის ვაჟი ენდრიუ გუდმენი.

იგი ნიუ-იორკის ერთ-ერთი რაიონის — მანჰეტენის მიდთაუნის ნაწილში მდებარეობს. მისი მფლობელია .
ვესტ ვილიჯი

ვესტ ვილიჯი (ინგლ. ) — გრინვიჩ ვილიჯის უბნის დასავლეთი ნაწილი მანჰეტენზე, ნიუ-იორკი. მიუხედავად იმისა, რომ ამ უბანს განსაზღვრული საზღვრები არ აქვს, ზოგადად ითვლება, რომ ის შემოიფარგლება მდ. ჰუდზონით და მეექვსე ავენიუთი და იშლება მე-14 ქუჩიდან ქვევით ჰაუსტონის ქუჩამდე. მეზობელი უბნებია ჩელსი ჩრდილოეთით, სოჰოს ჰუდზონის მოედნის ნაწილი სამხრეთით და გრინვიჩ ვილიჯის ძირითადი ნაწილი აღმოსავლეთით.

უბანი გამოირჩევა მანჰეტენისთვის ჩვეულ ცხრილს აცდენილი ქუჩებით, რაც ხშირად აბნევს ტურისტებსაც და ქალაქის მცხოვრებთაც. ეს ქუჩები დაიგეგმა მე-18 საუკუნეში, დაახლოებით მდ. ჰუდზონის პარალელურად ან ვერტიკალურად, დიდი ხნით ადრე ვიდრე 1811 წლის კომისიონერთა გეგმა შედგებოდა, რომელმაც ქალაქის მთავარი ქუჩების ცხრილი შეადგინა. ქუჩების ნორმები არეულია, მაგ. ვესტ მე-4 ქუჩა კვეთს ვესტ მე-10, მე-11 და მე-12 ქუჩებს და მთავრდება ვესტ მე-13 ქუჩასთან.

ცნობილი როგორც "პატარა ბოჰემია" 1916 წლიდან, ვესტ ვილიჯი კუნძულის ვესტ-საიდის ბოჰემური ცხოვრების სტილის ცენტრია, კლასიკური მხატვართა ლოფტებით და ახალი საცხოვრებელი მაღლივი კორპუსებით, რომლებიც ამერიკელმა არქიტექტორმა რიჩარდ მეიერმა დააპროექტა ჰუდზონის პირას 173-176 პერის ქუჩაზე. მიტპაკინგ დისტრიქტი, რომელიც ამ უბანს ემიჯნება ჩრდილოეთით, ასევე ცნობილია როგორც "განსვურტის ისტორიული უბანი", დატვირთულია მოდური ბუტიკებითა და ღამის კლუბებით.
ჰუდსონი

ჰუდსონი (, მოჰიკან. ----) — მდინარე აშშ-ის აღმოსავლეთში, ეკუთვნის ატლანტის ოკეანის აუზს. სიგრძე 507 კმ, აუზის ფართობი 36 ათ. კმ².

მდინარე სათავეს იღებს ადირონდაკის მთებში, მიედინება ძირითადად ნიუ-იორკის შტატის ტერიტორიაზე, ქვემო წელში ქმნის ვრცელ გავაკებას, რომელიც ნიუ-იორკსა და ნიუ-ჯერსის შორის საზღვარს წარმოადგენს. ჩაედინება ატლანტის ოკეანის ლოუერ-ბეის უბეში.

მდინარე სანაოსნოდ გამოიყენება ქვემო წელში, სადაც მას მთავარი შენაკადი - მდ. მოჰავკი - უერთდება. დაკავშირებულია ტბებთან ერი (ერის არხი), ონტარიო და შამპლეინი სანაოსნო არხებით, რომელიც სამდინარო გზას ქმნის მდ. წმ. ლავრენტისთან. ჰუდსონზე დგას ქალაქები ტროა, ოლბანი, ჰუდსონი, კინგსტონი, ხოლო უბის შესართავთან — ქ. ნიუ-იორკი.

ევროპელთაგან პირველმა ჰუდსონი აღმოაჩინა იტალიელმა ჯოვანი და ვერაძანომ 1524 წელს. 1609 წელს მდინარე გამოიკვლია ინგლისელმა ჰენრი ჰუდსონმა, რომლის პატივსაცემადაც მას ეს სახელი დაერქვა.
ისტ-რივერი

ისტ-რივერი (ინგლ. ) — სანაოსნო სრუტე ქ. ნიუ-იორკში ზემო ნიუ-იორკის ყურესა და ლონგ-აილენ-საუნდის სრუტეს შორის. ჰყოფს მანჰეტენსა და ბრონქს ბრუკლინისა და კუინზისგან. უკავშირდება მდ. ჰუდზონსა და მდ. ჰარლემს. სიგრძეა 26 კმ.

სრუტეზე აგებულია საავტომობილო ხიდების ქსელი (მათ შორის ბრუკლინის ხიდი, მანჰეტენის ხიდი, უილიმსბურგის ხიდი, კუინზის ხიდი), სარკინიგზო ხიდი, ხოლო სრუტის ქვეშ გაყვანილია ორი საავტომობილო გვირაბი. მასზეა ასევე საპორტო ნაგებობები, მათ შორის ბრუკლინის სამხედრო პორტი. მისი სანაპიროს გასწვრივ მანჰეტენზე გადის ავტომაგისტრალი ფდრ დრაივი, აქვეა ასევე გაეროს შტაბ-ბინის შენობა. კუინზის რაიონში სრუტის ნაპირას მდებარეობს ლა-გუარდიას აეროპორტი. მანჰეტენსა და კუინსს შორის სრუტეზე მდებარეობს რუზველტის კუნძული.
მთარგმნელი

მთარგმნელი, თარჯიმანი — სპეციალისტი, რომლის საქმიანობა თარგმანს, ანუ ინფორმაციის (ტექსტის, მეტყველების) ერთი ენიდან მეორეზე გადაყვანას გულისხმობს. თარგმანის სახის მიხედვით, ქართულ ენაში განვასხვავებთ: მთარგმენლს თარჯიმანისგან — მთარგმნელი ნაბეჭდი ტექსტის თარგმნითაა დაკავებული და თარჯიმანის სპეციალიზაცია კი ზეპირი მეტყველების თარგმნაა.

მთარგმნელების/თარჯიმნების სპეციალიზაციები
ზეპირი თარჯიმნები
თარჯიმან-სინქრონისტები
წერილობითი მთარგმნელები
მანქანური თარგმნა
იურიდიული მთარგმნელები
მხატვრული ლიტერატურის მთარგმნელები
დოკუ უმაროვი

დოკუ (დოკა) უმაროვი (; ; დ. 13 აპრილი, 1964, ჩეჩნეთი — გ. 7 სექტემბერი 2013) — იჩქერიის პრეზიდენტი და ჩრდილოეთ კავკასიის ემირი. იგი რუსეთ-ჩეჩნეთის ომის დაწყების დღიდან იბრძოდა რუსეთის წინააღმდეგ. ამ ომში გამოჩენილი სიმამაცისთვის უმაროვი დაჯილდოებული იყო ორი ორდენით („ერის პატივი“ და „ერის გმირი“). პირად სამხედრო შემადგენლობაში ჰყავდა რამდენიმე ასეული მებრძოლი.
ბრავო

ბრავო შეიძლება აღნიშნავდეს:

მედია
 — ხელოვნებისადმი მიძღვნილი კანადური ტელეარხი
 — ახალგაზრდული ჟურნალი გერმანიაში და რუსეთში
ბრავო ტივი — გერმანული ტელეგადაცემა
ბრავო (გაერთიანებული სამეფოს ტელეარხი) — ბრიტანული ციფრული ტელეარხი
ბრავო (აშშ-ის ტელეარხი) — ამერიკული საკაბელო სატელევიზიო ქსელი
მუსიკა
ბრავო (რუსული ჯგუფი) — რუსული როკ-ჯგუფი
სამეცნიერო ჟურნალი

სამეცნიერო ჟურნალი — პერიოდული გამოცემა, რომელიც სამეცნიერო ინფორმაციის წყარო და სამეცნიერო კომუნიკაციის საშუალებაა.

სამეცნიერო ჟურნალს ენათესავება სამეცნიერო ბიულეტენები, სამეცნიერო სტატიებისა და მოხსენებების კრებულები „შრომების“, „სამეცნიერო წერილების“ და სხვა ტიპისა.

პირველად სამეცნიერო ჟურნალში ქვეყნდება ახალი სამეცნიერო მონაცემები;

მეორადში — პირველწყაროთა შესახებ და სამეცნიერო-ინფორმაციული და ბიბლიოგრაფიული ხასიათის მასალები; ესენია რეფერატული ჟურნალები და მათი მაჩვენებლები, სასიგნალო ინფორმაცია, ექსპრეს-ინფორმაცია, ბიბლიოგრაფიული ჟურნალები;

მესამე ტიპის სამეცნიერო ჟურნალია მიმოხილვითი, სამეცნიერო-მეთოდური, ზოგადსამეცნიერო-პოპულარული ჟურნალები.

სამეცნიერო ჟურნალის ფუნქცია არ ამოიწურება მხოლოდ სამეცნიერო ინფორმაციის გავრცელებით. სამეცნიერო ჟურნალში სამეცნიერო სტატიის პუბლიკაცია უზრუნველყოფს მეცნიერის უპირატესობას. სამეცნიერო ჟურნალის მრავალმხრივი ანალიზი მეცნიერებათმცოდნეობის ერთ-ერთი მიმართულებაა.

მსოფლიოში გამოდის 35 ათასამდე სახელმწიფო სამეცნიერო ჟურნალი, რომლებშიც 3- მლნ-მდე სტატია ქვეყნდება.
პულაუ ბესარი (ჯოჰორი)

ბესარის კუნძული ( ; წინათ ცნობილი იყო, როგორც პულაუ ბაბი ბესარი ) ჯოჰორის შტატში (მალაიზია) აღმოსავლეთ სანაპიროზე არსებული კუნძულია. მასთან მისვლა შესაძლებელია ნავით ქალაქ მერსინგიდან (დაახლოებით 30 წუთის სავალია). კუნძულის უმაღლესი წერტილი ზღვის დონიდან 2 000 ფუტის სიმაღლეზეა.

ბესარის კუნძული გარშემორტყმულია რავას, სიბუს და ტინგის კუძულებით. მასზე სიმშვიდეა და სანაპიროებზე ფხვნილივით თეთრი ქვიშაა, ზღვა კი წმინდა და ლაჟვარდოვანია. ხელუხლებელი ზღვის სამყაროს დასაცავად, მთავრობამ ის საზღვაო პარკად გამოაცხადა, რაც მიზნად ისახავს ზღვის არსებების დაახლოებით 60 სახეობისთვის უსაფრთხო გარემოს შექმნას 2 საზღვაოსნო მილის რადიუსზე კუნძულის გარშემო.
ჭრელი ველური მცენარეები ხარობენ მუქ მწვანე ქოქოსის პალმებსა და ტროპიკულ ჯუნგლებში. აქ დაახლოებით 7-8 სოფელია, რომელთა მოსახლეობის რიცხვი დაახლოებით 100-ს შეადგენს. მათი უმრავლესობა მეთევზეები არიან.

ლეგენდა
აქ გავრცელებულია მითი მეთევზეთა წყვილის შესახებ, რომლებიც სირინოზებად გადაიქცნენ. ადგილობრივ მოსახლეობაში ეს ლეგენდა იმდენად პოპულარულია, რომ ერთხანს ეგონათ, თითქოს მეთევზის ფეხმძიმე ცოლს ზღვის პროდუქტები უნდოდა, რაც საკმაოდ ბევრია მერსინგის წყლებში. ისინი ფიქრობდნენ, რომ მეთევზის ცოლი ზღვის პროდუქტების ჭამის შემდეგ გადაიქცა სირინოზად და მისი გულგატეხილი ქმარიც, იმავე ზღვის პროდუქტის მირთმევის შემდეგ გარდაიქმნა სირინოზად. დღემდე სწამთ, რომ კუნძულის ტერიტორიაზე შეიძლება კაცმა შენიშნოს სირინოზების წყვილი, რომელიც ზღვის პროდუქტებს მიირთმევს.

კუნძულის ძველი სახელწოდება — პულაუ ბაბი ბესარი (პირდაპირი თარგმანით „დიდი ტახების კუნძული“) — უამრავი გარეული ტახიდან მომდინარეობს, რომლებიც ადამიანების დასახლებამდე, აქაურ მიდამოში დაეხეტებოდნენ. დღესდღეობით ამ მხარეში არც ერთი ტახი აღარ არის და ამიტომაც სახელი შეუცვალეს: ბესარის კუნძულები.